Á sumardaginn fyrsta , fimmtudaginn 24. apríl , klukkan 13:30 - 16:30 verður opið hús á Fellsenda í Dölum í tilefni þess að 40 ára eru síðan starfsemi hófst í gamla húsinu þar . Sagt verður frá upphafi rekstrar heimilisins og stjórn afhent handrit af sögu Finns Ólafssonar , fjölskyldu hans og hjúkrunarheimilisins á Fellsenda . Öllum er síðan boðið að skoða heimilið og kynna sér starfsemina . Veitingar verða í boði heimilisins . Margt annað verður boðið upp á , svo sem tónlist frá Nikkólínu og fyrir börn og aðra unga í anda verður hoppkastali með rennubraut á staðnum . Skátafélagið Stígandi verður með skrúðgöngu frá bílastæðinu neðan vegar frá kl. 13:30 og fánahyllingu . Margt annað verður í gangi hjá skátunum , svo sem basar . Í tilkynningu frá stjórn Fellsendaheimilisins eru allir velkomnir í heimsókn í tilefni afmælisins .